આ માર્ગની બંને સાઈડો ખૂબ જ જોખમી રાખવામાં આવી છે. જેમાં માટી પૂર્ણ કરી રોડની નીચે વાહન કે મુસાફર વાહન સાથે નીચા ના ઉતરી પડે તે માટે બનાવવામાં આવે છે પરંતુ કોન્ટ્રાક્ટર દ્વારા આ બાબતે કોઈ કાળજી લેવામાં આવી નથી કે સાઈડોનું પૂરણ કે જેને સાઈડ સોલ્ડર કહેવામાં આવે છે તે પૂર્ણ ન કરાતા સ્થાનિકો દ્વારા પંચાયત ઉપર વિવાદ ઉભો કરવામાં આવ્યો છે. સાથે જ ગામની ડેરી પાસે આ જ રોડ ઉપર એક ગરનાળુ હતું જે વરસાદી પાણીનો નિકાલ કરતું હતું તે પણ તોડી નાંખવામાં આવ્યું હતું પરંતુ હાલ તો કોન્ટ્રાક્ટરે ઉચાળા ભરી લીધા છે. ત્યારે ચોમાસાના આગમન પૂર્વે ગરનાળાનું કામ સત્વરે પુર્ણ કરવાની માગ ઉઠવા પામી છે.